Datapak
Store norske leksikon,Teknologi og industri,Telekommunikasjon og kringkasting,Kommunikasjonsteknologi
Datapak var en datakommunikasjonstjeneste som ble drevet av Televerket. Tjenesten benyttet et eget pakkesvitsjet nett med enten fast forbindelse (X.25) eller oppringt forbindelse (X.28).
Datapak kom i regulær drift i Norge 1. januar 1984, og var ett av de første kommersielt tilgjengelige datanettene i Norge. Tjenesten ble senere integrert i ISDN, og ble mye brukt til blant annet betalingstjenester og alarmsystemer. Telenor-produktet ISDNpak, som var den siste tilgjengelige implementasjonen av Datapak, ble nedlagt 31. desember 2009.En forløper for Datapak var NORPAK, utviklet ved Televerkets forskningsinstitutt. Les mer i Store norske leksikon Kommunikasjonsteknologi Internetts historie